Adio (pjesma)
"Adio" je pjesma crnogorskog pjevača Kneza s kojom je predstavljao Crnu Goru na Eurosongu 2015. u Beču. Pjesmu je, kao dar, komponirao Željko Joksimović, dok su tekst napisali Dejan Ivanović i Marina Tucaković. Knez je interno odabran za predstavnika krajem 2014. godine. Pjesma govori o ljubavi, a kombinira pop zvuk s etno elementima, što je tipičan kompozitorski stil Željka Joksimovića. 

Knez je nastupao u drugom polufinalu u Beču, gdje je osvojio 9. mjesto s 57 bodova i tako se plasirao u finale. U finalu je nastupao 16. od 27 zemalja te je na kraju završio na 13. mjestu s 44 boda, uz 12 dobivenih od Srbije. Bio je to tada najbolji plasman Crne Gore u finalu Eurosonga te njihovo drugo uzastopno finale, a pjesma je bila izrazito prihvaćena od strane publike u Beču. 

Eurovizijske pjesme Crne Gore
Singlice 2015.
Authority control 2